Document ID: 32006R1582

NÕUKOGU MÄÄRUS (EÜ) nr 1582/2006,
24. oktoober 2006,
millega muudetakse määrust (EMÜ) nr 1907/90 seoses munade pesemist käsitleva erandiga
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta, (1) eriti selle artikli 2 lõiget 2,
võttes arvesse komisjoni ettepanekut,
ning arvestades järgmist:
(1)
Nõukogu 26. juuni 1990. aasta määruse (EMÜ) nr 1907/90 munade teatavate turustusnormide kohta (2) artikli 6 lõikes 4 on sätestatud kriteeriumid erandi jaoks, mis võimaldab pakkimiskeskustel jätkata munade pesemist kuni 31. detsembrini 2006. Erand on määratud üheksale pakkimiskeskusele Rootsis ja ühele Madalmaades.
(2)
Määrus (EMÜ) nr 1907/90 on tunnistatud kehtetuks nõukogu 19. juuni 2006. aasta määrusega (EÜ) nr 1028/2006 munade turustusnormide kohta (3) alates 1. juulist 2007. Vastavalt tuleks munade pesemist käsitlevat üleminekuaega pikendada kõnealuse kuupäevani.
(3)
Seepärast tuleks määrust (EMÜ) nr 1907/90 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 1907/90 artikli 6 lõike 4 esimeses lõigus asendatakse kuupäev 31. detsember 2006 kuupäevaga 30. juuni 2007.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 24. oktoober 2006

Labels: 3
17
15